Tânăra în vârstă de 20 de ani a dezvăluit câți bani face ca manichiuristă într-un video postat pe TikTok.
Filmulețul a strâns numeroase vizualizări, dar și foarte multe comentarii.
Astfel, într-o singură zi, tânăra a încasat peste 2.000 de lei, lucrând de la 08:30 până la ora 20:00.
Cei care au văzut videoclipul pe TikTok nu au ezitat să reacționeze.
"Abia aștept să intre ANAF-ul în astea. Nu tu carte de muncă, nu tu asigurare medicală, nu tu taxe", a comentat cineva.
"Eu, ca inginer, nu fac atâția bani în afara țării. Mă duc să îmi cumpăr o unghieră", este un alt comentariu.
"Să te vadă ăștia de la ANAF, să vezi ce calcule își fac ei...", a scris cineva.
"Nu e rău deloc. Cât faci tu într-o zi, eu fac în aproape o lună", a scris altcineva.
"Când văd ce oameni corecți avem printre noi, mă umflă râsul. Voi, ăștia "corecți", dacă vă iese din ceva 5 lei în plus, nu știți pe unde să-i ascundeți", este un alt comentariu.
Văzând toate aceste comentarii, tânăra a transmis că este înregistrată la ANAF și oferă și bon fiscal.